CELEX: 32007D0240
Language: el
Date: 2007-04-16 00:00:00
Title: 2007/240/ΕΚ: Απόφαση του Συμβουλίου, της 16ης Απριλίου 2007 , για τη θέσπιση νέων κτηνιατρικών πιστοποιητικών για την είσοδο στην Κοινότητα ζώντων ζώων, σπέρματος, εμβρύων, ωαρίων και προϊόντων ζωικής προέλευσης στο πλαίσιο των αποφάσεων 79/542/ΕΟΚ, 92/260/ΕΟΚ, 93/195/ΕΟΚ, 93/196/ΕΟΚ, 93/197/ΕΟΚ, 95/328/ΕΚ, 96/333/ΕΚ, 96/539/ΕΚ, 96/540/ΕΚ, 2000/572/ΕΚ, 2000/585/ΕΚ, 2000/666/ΕΚ, 2002/613/ΕΚ, 2003/56/ΕΚ, 2003/779/ΕΚ, 2003/804/ΕΚ, 2003/858/ΕΚ, 2003/863/ΕΚ, 2003/881/ΕΚ, 2004/407/ΕΚ, 2004/438/ΕΚ, 2004/595/ΕΚ, 2004/639/ΕΚ και 2006/168/ΕΚ [κοινοποιηθείσα υπό τον αριθμό Ε(2007) 1622] (Κείμενο που παρουσιάζει ενδιαφέρον για τον ΕΟΧ)

21.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/37
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 16ης Απριλίου 2007
   για τη θέσπιση νέων κτηνιατρικών πιστοποιητικών για την είσοδο στην Κοινότητα ζώντων ζώων, σπέρματος, εμβρύων, ωαρίων και προϊόντων ζωικής προέλευσης στο πλαίσιο των αποφάσεων 79/542/ΕΟΚ, 92/260/ΕΟΚ, 93/195/ΕΟΚ, 93/196/ΕΟΚ, 93/197/ΕΟΚ, 95/328/ΕΚ, 96/333/ΕΚ, 96/539/ΕΚ, 96/540/ΕΚ, 2000/572/ΕΚ, 2000/585/ΕΚ, 2000/666/ΕΚ, 2002/613/ΕΚ, 2003/56/ΕΚ, 2003/779/ΕΚ, 2003/804/ΕΚ, 2003/858/ΕΚ, 2003/863/ΕΚ, 2003/881/ΕΚ, 2004/407/ΕΚ, 2004/438/ΕΚ, 2004/595/ΕΚ, 2004/639/ΕΚ και 2006/168/ΕΚ
   [κοινοποιηθείσα υπό τον αριθμό Ε(2007) 1622]
   (Κείμενο που παρουσιάζει ενδιαφέρον για τον ΕΟΧ)
   (2007/240/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία αριθ. 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος βοοειδών (1), και ιδίως το άρθρο 11 παράγραφος 2,
   την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών από τρίτες χώρες (2), και ιδίως το άρθρο 10 παράγραφος 2,
   την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (3), και ιδίως το άρθρο 16 παράγραφος 2,
   την οδηγία αριθ. 90/429/ΕΟΚ του Συμβουλίου, της 26ης Ιουνίου 1990, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων (4), και ιδίως το άρθρο 10 παράγραφος 2,
   την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (5), και ιδίως το άρθρο 21 παράγραφος 2,
   την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (6), και ιδίως το άρθρο 17 παράγραφος 2 στοιχείο β),
   την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (7), και ιδίως το άρθρο 9 παράγραφος 4,
   τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (8), και ιδίως το άρθρο 29 παράγραφος 6 και το άρθρο 32,
   την οδηγία 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/ΕΟΚ και 92/65/ΕΟΚ και για την κατάργηση της οδηγίας 72/462/ΕΟΚ (9), και ιδίως το άρθρο 13 παράγραφος 1 και το άρθρο 7 στοιχείο ε),
   τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (10), και ιδίως το άρθρο 14,
   Εκτιμώντας τα ακόλουθα:
   
               (1)
            
            
               Τα κτηνιατρικά πιστοποιητικά, τα υγειονομικά πιστοποιητικά και τα πιστοποιητικά καταλληλότητας που απαιτούνται από την κοινοτική νομοθεσία για την είσοδο ζώντων ζώων, σπέρματος, εμβρύων, ωαρίων και προϊόντων ζωικής προέλευσης στην Κοινότητα υποβάλλονται επί του παρόντος βάσει πολλών διαφορετικών υποδειγμάτων που καθορίζονται σε δεκάδες αποσπασματικές νομοθετικές διατάξεις. Παρά τις διαφορές στην παρουσίαση, το περιεχόμενο των πιστοποιητικών είναι σε μεγάλο βαθμό το ίδιο όσον αφορά τις πληροφορίες που πρέπει να υποβάλλονται. Η χρήση πιστοποιητικών από τις αρχές των τρίτων χωρών θα ήταν πιο απλουστευμένη εάν τα υπάρχοντα υποδείγματα ήταν ομοιόμορφα.
            
         
               (2)
            
            
               Η ομοιομορφία των πιστοποιητικών είναι εξάλλου αναγκαία για την αποτελεσματική ηλεκτρονική διαχείρισή τους στο πλαίσιο του συστήματος που θεσπίζεται με την απόφαση 2003/623/ΕΚ της Επιτροπής, της 19ης Αυγούστου 2003, σχετικά με την ανάπτυξη ενός ενοποιημένου μηχανογραφικού κτηνιατρικού συστήματος, του επονομαζόμενου Traces (11).
            
         
               (3)
            
            
               Η εν λόγω εναρμόνιση θα διευκολύνει και θα επιταχύνει τις διοικητικές διαδικασίες στα σύνορα και θα καταστήσει δυνατή την αυτοματοποιημένη διαβίβαση των στοιχείων που περιέχονται στα πιστοποιητικά προς τα κοινά κτηνιατρικά έγγραφα εισόδου που προβλέπονται με τον κανονισμό (ΕΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά την εισαγωγή προϊόντων που προέρχονται από τρίτες χώρες (12) και με τον κανονισμό (ΕΚ) αριθ. 282/2004 της Επιτροπής, της 18ης Φεβρουαρίου 2004, για την καθιέρωση ενός εγγράφου για τη δήλωση και τον κτηνιατρικό έλεγχο των ζώων προελεύσεως τρίτων χωρών που εισέρχονται στην Κοινότητα (13).
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η υποβολή των διαφόρων κτηνιατρικών πιστοποιητικών, των υγειονομικών πιστοποιητικών και των πιστοποιητικών καταλληλότητας που απαιτούνται για την είσοδο ζώντων ζώων, σπέρματος, εμβρύων, ωαρίων και προϊόντων ζωικής προέλευσης στην Κοινότητα, καθώς και των πιστοποιητικών για τη διαμετακόμιση μέσω της Κοινότητας προϊόντων ζωικής προέλευσης γίνεται βάσει των ενιαίων υποδειγμάτων για κτηνιατρικό πιστοποιητικό που περιλαμβάνονται στο παράρτημα Ι.
   2.   Το μέρος Ι των ενιαίων υποδειγμάτων που προαναφέρονται στην παράγραφο 1, το οποίο αφορά πληροφορίες για την αποστελλόμενη παρτίδα, αντικαθιστά τα αντίστοιχα μέρη των υποδειγμάτων πιστοποιητικών που θεσπίζονται από τις κοινοτικές διατάξεις που αναφέρονται στο παράρτημα ΙΙ.
   3.   Στο μέρος ΙΙ των ενιαίων υποδειγμάτων που αναφέρονται στην παράγραφο 1 και αφορά την πιστοποίηση από την αρμόδια αρχή, περιλαμβάνονται οι βεβαιώσεις δημόσιας υγείας, οι βεβαιώσεις καταλληλότητας, οι βεβαιώσεις υγείας του ζώου, οι βεβαιώσεις ή δηλώσεις για την καλή μεταχείριση του ζώου, οι υγειονομικές βεβαιώσεις, πληροφορίες ή στοιχεία, οι βεβαιώσεις ή οι κανόνες που αφορούν τη μεταφορά των ζώων, καθώς και οι ειδικοί όροι και απαιτήσεις υγειονομικού ελέγχου όπως αναφέρονται στα πιστοποιητικά και προβλέπονται στις κοινοτικές διατάξεις του παραρτήματος ΙΙ.
   Άρθρο 2
   Τα κτηνιατρικά πιστοποιητικά, τα υγειονομικά πιστοποιητικά και τα πιστοποιητικά καταλληλότητας που είναι σύμφωνα με τα υποδείγματα που θεσπίζονται στις κοινοτικές διατάξεις του παραρτήματος ΙΙ μπορούν, εκτός εάν υπάρξει μεταγενέστερη τροποποίηση, να χρησιμοποιούνται από τρίτες χώρες.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Απριλίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10. Οδηγία όπως τροποποιήθηκε τελευταία με την απόφαση 2006/16/ΕΚ της Επιτροπής (ΕΕ L 11 της 17.1.2006, σ. 21).
   
      (2)  ΕΕ L 302 της 19.10.1989, σ. 1. Οδηγία όπως τροποποιήθηκε τελευταία με την απόφαση 2006/60/ΕΚ της Επιτροπής (ΕΕ L 31 της 3.2.2006, σ. 24).
   
      (3)  ΕΕ L 224 της 18.8.1990, σ. 42. Οδηγία όπως τροποποιήθηκε τελευταία με την οδηγία 2006/104/ΕΚ του Συμβουλίου (ΕΕ L 363 της 20.12.2006, σ. 352).
   
      (4)  ΕΕ L 224 της 18.8.1990, σ. 62. Οδηγία όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (5)  ΕΕ L 46 της 19.2.1991, σ. 1. Οδηγία όπως τροποποιήθηκε τελευταία με τον κανονισμό (ΕΚ) αριθ. 806/2003.
   
      (6)  ΕΕ L 268 της 14.9.1992, σ. 54. Οδηγία όπως τροποποιήθηκε τελευταία με την οδηγία 2004/68/ΕΚ (ΕΕ L 139 της 30.4.2004, σ. 319)· διορθώθηκε στην ΕΕ L 226 της 25.6.2004, σ. 128.
   
      (7)  ΕΕ L 18 της 23.1.2003, σ. 11.
   
      (8)  ΕΕ L 273 της 10.10.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2007/2006 της Επιτροπής (ΕΕ L 379 της 28.12.2006, σ. 98).
   
      (9)  ΕΕ L 139 της 30.4.2004, σ. 320.
   
      (10)  ΕΕ L 139 της 30.4.2004, σ. 206. Διορθώθηκε στην ΕΕ L 226 της 25.6.2004, σ. 83. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 του Συμβουλίου (ΕΕ L 363 της 20.12.2006, σ. 1).
   
      (11)  ΕΕ L 216 της 28.8.2003, σ. 58.
   
      (12)  ΕΕ L 21 της 28.1.2004, σ. 11.
   
      (13)  ΕΕ L 49 της 19.2.2004, σ. 11. Κανονισμός όπως τροποποιήθηκε με τον κανονισμό (ΕΚ) αριθ. 585/2004 (ΕΕ L 91 της 30.3.2004, σ. 17).
   
      ΠΑΡΑΡΤΗΜΑ I
      Μέρος Ι:   Υπόδειγμα για τα ζώα
      
         
      Μέρος Ι:   Υπόδειγμα για τα προϊόντα
      
         
      Μέρος Ι:   Υπόδειγμα για τα προϊόντα σε διαμετακόμιση/αποθήκευση
      
         
      Μέρος Ι:   Υπόδειγμα για το σπέρμα, τα έμβρυα, τα ωάρια
      
         
      Μέρος II
      
         
      ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΣΤΟ ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ ΕΙΣΟΔΟΥ ΣΤΗΝ ΕΥΡΩΠΑΪΚΗ ΚΟΙΝΟΤΗΤΑ ΖΩΝΤΩΝ ΖΩΩΝ, ΣΠΕΡΜΑΤΟΣ, ΕΜΒΡΥΩΝ, ΩΑΡΙΩΝ ΚΑΙ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ
      
         Γενικά: Συμπληρώστε το πιστοποιητικό με κεφαλαία γράμματα. Για την επιβεβαίωση μιας επιλογής σημειώστε με X το αντίστοιχο τετραγωνίδιο.
      Όταν γίνεται αναφορά στους κωδικούς ISO πρέπει να χρησιμοποιείται ο κωδικός με δύο γράμματα για κάθε χώρα, ο οποίος έχει τυποποιηθεί σύμφωνα με το διεθνές πρότυπο ISO 3166 alpha-2.
      Μέρος I —   Στοιχεία της παρτίδας που αποστέλλεται
      
         Χώρα: Να αναφέρετε το όνομα της τρίτης χώρας που εκδίδει το πιστοποιητικό.
      Τμήμα Ι.1.
      Αποστολέας: να αναφέρετε το ονοματεπώνυμο και τη διεύθυνση (οδός, πόλη και περιοχή/επαρχία/κρατίδιο, ανάλογα με την περίπτωση) του φυσικού ή νομικού προσώπου που αποστέλλει την παρτίδα. Συνιστούμε να αναγράφετε τον αριθμό τηλεφώνου, τηλεομοιοτυπίας και την ηλεκτρονική διεύθυνση.
      Τμήμα I.2.
      Ο αριθμός αναφοράς είναι ο αριθμός του πιστοποιητικού που μπορεί να δώσει η αρμόδια αρχή σύμφωνα με τη δική της ταξινόμηση.
      Τμήμα Ι.2.a
      Το τμήμα αυτό θα συμπληρωθεί με τον αριθμό TRACES. Ο αριθμός TRACES του πιστοποιητικού είναι ένας μοναδικός αριθμός που δίνεται από το σύστημα TRACES.
      Τμήμα I.3.
      Αρμόδια κεντρική αρχή: το όνομα της κεντρικής αρχής που είναι αρμόδια για την πιστοποίηση στη χώρα αποστολής.
      Τμήμα I.4.
      Αρμόδια τοπική αρχή: ανάλογα με την περίπτωση, το όνομα της αρμόδιας για την πιστοποίηση τοπικής αρχής στον τόπο καταγωγής ή στον τόπο αποστολής της χώρας.
      Τμήμα I.5.
      Προορισμός: παρακαλείσθε να αναφέρετε το ονοματεπώνυμο και τη διεύθυνση (οδός, πόλη και ταχυδρομικός κωδικός) του φυσικού ή νομικού προσώπου για το οποίο προορίζεται η παρτίδα μέσα στο κράτος μέλος προορισμού.
      Σε περίπτωση διαμετακόμισης εμπορευμάτων μέσα από την ΕΕ, η πληροφορία αυτή δεν είναι υποχρεωτική.
      Τμήμα I.6.
      Υπεύθυνος για την παρτίδα στην ΕΕ:
      
                  1
               
               
                  :
               
               
                  σε περίπτωση διαμετακόμισης προϊόντων μέσα από την ΕΕ: να αναφέρετε το ονοματεπώνυμο και τη διεύθυνση (οδός, πόλη και ταχυδρομικός κωδικός). Συνιστούμε να αναγράφετε τον αριθμό τηλεφώνου, τηλεομοιοτυπίας και την ηλεκτρονική διεύθυνση. Πρόκειται για το πρόσωπο που έχει την ευθύνη της υποβολής της παρτίδας στο συνοριακό σταθμό ελέγχου και προβαίνει στις αναγκαίες δηλώσεις στις αρμόδιες αρχές εξ ονόματος του εισαγωγέα·
               
            
                  2
               
               
                  :
               
               
                  σε περίπτωση εισαγωγής προϊόντων, ζώων ή σπέρματος, εμβρύων ή ωαρίων μέσα στην ΕΕ: Το τμήμα αυτό θα συμπληρωθεί με τον αριθμό TRACES. Να αναφέρετε το ονοματεπώνυμο και τη διεύθυνση (οδός, πόλη και ταχυδρομικός κωδικός). Συνιστούμε να αναγράφετε τον αριθμό τηλεφώνου, τηλεομοιοτυπίας και την ηλεκτρονική διεύθυνση.
               
            Το στοιχείο αυτό μπορεί να τροποποιηθεί έως ότου καταρτισθεί ένα κοινό κτηνιατρικό έγγραφο εισόδου.
      Τμήμα I.7.
      Χώρα καταγωγής: να αναφέρετε το όνομα της τρίτης χώρας στην οποία έχουν παραχθεί, κατασκευαστεί ή συσκευαστεί τα τελικά προϊόντα ή τις χώρες στις οποίες βρίσκονταν τα ζώα κατά τη διάρκεια της απαιτούμενης από το νόμο περιόδου.
      Τμήμα I.8.
      Περιφέρεια καταγωγής: ανάλογα με την περίπτωση: αφορά αποκλειστικά τα είδη ζώων ή τα προϊόντα που εμπίπτουν στα μέτρα περιφερειοποίησης ή στην καθιέρωση εγκεκριμένων ζωνών σύμφωνα με απόφαση της Ευρωπαϊκής Κοινότητας. Οι εγκεκριμένες ζώνες ή περιφέρειες πρέπει να αναφέρονται επακριβώς όπως περιγράφονται στην Επίσημη Εφημερίδα της Ευρωπαϊκής Ένωσης.
      Κωδικός: κωδικός όπως αναφέρεται στις σχετικές διατάξεις.
      Τμήμα I.9.
      Χώρα προορισμού: να αναφέρετε το όνομα του κράτους μέλους για το οποίο προορίζονται τα ζώα ή τα προϊόντα.
      Στην περίπτωση προϊόντων σε διαμετακόμιση, παρακαλείσθε να αναφέρετε το όνομα της τρίτης χώρας προορισμού.
      Τμήμα I.10.
      Περιφέρεια προορισμού: βλέπε τμήμα Ι.8.
      Τμήμα I.11.
      Τόπος καταγωγής: το μέρος από το οποίο προέρχονται τα ζώα ή τα προϊόντα.
      Για τα ζώα: το αγρόκτημα ή άλλη επίσημα ελεγχόμενη αγροτική, βιομηχανική ή εμπορική επιχείρηση, συμπεριλαμβανομένων ζωολογικών κήπων, πάρκων αναψυχής, πάρκων άγριων ζώων και ελεγχόμενων περιοχών κυνηγιού, όπου τα ζώα διατηρούνται ή εκτρέφονται κατά τον συνήθη τρόπο.
      Για το σπέρμα, τα έμβρυα και τα ωάρια: κέντρα συλλογής ή αποθήκευσης σπέρματος καθώς και οι ομάδες συλλογής ή παραγωγής εμβρύων και ωαρίων.
      Για τα προϊόντα ή τα υποπροϊόντα ζωικής προέλευσης: κάθε μονάδα μιας επιχείρησης τροφίμων ή ζωοτροφών. Αρκεί να αναφερθεί η εγκατάσταση αποστολής των προϊόντων ή των υποπροϊόντων και να αναγραφεί το όνομα της χώρας αποστολής σε περίπτωση που είναι διαφορετική από τη χώρα καταγωγής.
      Να αναφέρετε την ονομασία, τη διεύθυνση (οδό, πόλη και περιφέρεια/επαρχία/κρατίδιο, ανάλογα με την περίπτωση) και τον αριθμό έγκρισης ή εγγραφής των εν λόγω φορέων εφόσον το απαιτούν οι κανονισμοί.
      Τμήμα I.12.
      Τόπος προορισμού: σε περίπτωση αποθήκευσης προϊόντων σε διαμετακόμιση: να αναφέρετε την ονομασία, τη διεύθυνση (οδό, πόλη και ταχυδρομικό κωδικό) και τον αριθμό έγκρισης ή εγγραφής της αποθήκης σε ελεύθερη ζώνη, της ελεύθερης αποθήκης, της τελωνειακής αποθήκης ή του προμηθευτή πλοίου.
      Τόπος προορισμού: σε περίπτωση εισαγωγής στην ΕΕ: Το τμήμα αυτό θα συμπληρωθεί με τον αριθμό TRACES. Τόπος προς τον οποίο κατευθύνονται τα ζώα ή τα προϊόντα με σκοπό την τελική εκφόρτωση. να αναφέρετε την ονομασία, τη διεύθυνση (οδό, πόλη και ταχυδρομικό κωδικό) και τον αριθμό έγκρισης ή εγγραφής των εγκαταστάσεων του τόπου προορισμού, ανάλογα με την περίπτωση. Συνιστούμε να αναγράφετε τον αριθμό τηλεφώνου, τηλεομοιοτυπίας και την ηλεκτρονική διεύθυνση.
      Τμήμα I.13.
      Τόπος φόρτωσης: Για τα ζώα: να αναφέρετε τον τόπο στον οποίο φορτώνονται τα ζώα και ιδίως σε περίπτωση προηγούμενης συγκέντρωσης, τα στοιχεία του κέντρου συγκέντρωσης: αφορά τα επίσημα κέντρα συγκέντρωσης των ζώων πριν από τον αποστολή τους. Πρέπει να έχουν εγκριθεί από την αρμόδια αρχή και να λειτουργούν υπό την εποπτεία της.
      Για τα προϊόντα, το σπέρμα και τα έμβρυα, να αναφέρετε τον τόπο φόρτωσης ή το λιμάνι επιβίβασης.
      Τμήμα I.14.
      Ημερομηνία και ώρα αναχώρησης:
      Για τα ζώα: να αναφέρετε την προβλεπόμενη ημερομηνία και ώρα αναχώρησης των ζώων.
      Για τα προϊόντα, το σπέρμα, τα έμβρυα και τα ωάρια: να αναφέρετε την ημερομηνία αναχώρησης.
      Τμήμα I.15.
      Μέσα μεταφοράς: να αναφέρετε λεπτομερώς τις πληροφορίες που αφορούν τα μέσα μεταφοράς.
      Το μέσο μεταφοράς (αεροπορικό, θαλάσσιο, σιδηροδρομικό, οδικό, άλλο).
      Προσδιορισμός του μεταφορικού μέσου: για αεροπορική μεταφορά, τον αριθμό της πτήσης για θαλάσσια μεταφορά, το όνομα του πλοίου· για σιδηροδρομική μεταφορά, τον αριθμό του τρένου και του βαγονιού· για οδική μεταφορά, τον αριθμό κυκλοφορίας του οχήματος και τον αριθμό του ρυμουλκούμενου, ανάλογα με την περίπτωση. Λοιπά: τρόποι μεταφοράς που δεν περιλαμβάνονται στην οδηγία 91/628/ΕΟΚ για την προστασία των ζώων κατά τη μεταφορά. Σε περίπτωση αλλαγής του μεταφορικού μέσου μετά την έκδοση του πιστοποιητικού, εναπόκειται στον αποστολέα να ενημερώσει τον ΣΣΕ εισόδου στην ΕΕ.
      Αριθμός αναφοράς εγγράφου: προαιρετικά: να αναφέρετε τον αριθμό του δελτίου αεροπορικής αποστολής του εμπορεύματος, τον αριθμό της φορτωτικής με πλοίο ή τον αριθμό του εμπορικού εγγράφου σιδηροδρομικής ή οδικής μεταφοράς.
      Τμήμα I.16.
      Συνοριακός σταθμός ελέγχου εισόδου στην ΕΕ: να αναφέρετε το όνομα και τον αριθμό του ΣΣΕ όπως αναγράφονται στην Επίσημη Εφημερίδα της Ευρωπαϊκής Ένωσης. Το στοιχείο αυτό μπορεί να τροποποιηθεί έως ότου καταρτισθεί ένα κοινό κτηνιατρικό έγγραφο εισόδου.
      Τμήμα I.17.
      Αριθ. CITES: Αφορά αποκλειστικά τα ζώα και τα προϊόντα που απαριθμούνται στη σύμβαση της Ουάσινγκτον για τα προστατευόμενα είδη.
      Τμήμα I.18.
      Περιγραφή των εμπορευμάτων: Κτηνιατρική περιγραφή των εμπορευμάτων ή αναγραφή των ονομασιών όπως αυτές περιλαμβάνονται στο εναρμονισμένο σύστημα του Παγκόσμιου Οργανισμού Τελωνείων και έχουν ενσωματωθεί στον τροποποιημένο κανονισμό (ΕΟΚ) αριθ. 2658/87. Η εν λόγω τελωνειακή περιγραφή θα συμπληρωθεί, ανάλογα με την περίπτωση, από τις αναγκαίες πληροφορίες για την κτηνιατρική ταξινόμηση του προϊόντος (είδος, μεταχείριση, κ.λπ.).
      Τμήμα I.19.
      Κωδικός προϊόντος (κωδικός ΕΝ): να αναφέρετε τον κωδικό όπως αναγράφεται στο εναρμονισμένο σύστημα της Παγκόσμιας Οργάνωσης Τελωνείων και περιλαμβάνεται στον τροποποιημένο κανονισμό (ΕΚ) αριθ. 2658/87.
      Τμήμα I.20.
      Αριθμός/ποσότητα: Όσον αφορά τα ζώα και τα ζωικά προϊόντα (σπέρμα, ωάρια, έμβρυα) αναφέρετε το συνολικό αριθμό των κεφαλών ή ψηγμάτων εκφρασμένο σε μονάδες.
      Όσον αφορά τα ζώα υδατοκαλλιέργειας και τα προϊόντα αναφέρετε το συνολικό μεικτό βάρος και το συνολικό καθαρό βάρος σε κιλά.
      Τμήμα I.21.
      Θερμοκρασία προϊόντος: αφορά αποκλειστικά τα προϊόντα ζωικής προέλευσης: να σημειώσετε με Χ τον ενδεικνυόμενο τρόπο μεταφοράς/αποθήκευσης των προϊόντων ως προς τη θερμοκρασία.
      Τμήμα I.22.
      Αριθμός συσκευασιών: να αναφέρετε το συνολικό αριθμό των κιβωτίων, κλωβών ή ιπποφορείων στα οποία μεταφέρονται τα ζώα ή τον αριθμό των κρυογονικών εμπορευματοκιβωτίων για το σπέρμα, τα ωάρια και τα έμβρυα ή τον αριθμό των πακέτων για τα προϊόντα.
      Τμήμα I.23.
      Αριθμός σφραγίδας και αριθμός εμπορευματοκιβωτίου: οι αριθμοί σφραγίδας ενδέχεται να απαιτούνται βάσει των διατάξεων. Ανάλογα με την περίπτωση, να αναφέρετε όλους τους αριθμούς ταυτοποίησης των σφραγίδων και των εμπορευματοκιβωτίων. Εάν δεν υπάρχει κανονιστική απαίτηση, το στοιχείο αυτό συμπληρώνεται προαιρετικά.
      Τμήμα I.24.
      Είδος συσκευασίας: αφορά αποκλειστικά τα προϊόντα.
      Τμήμα I.25.
      Πιστοποιημένα εμπορεύματα: να αναφέρετε για ποιο σκοπό ή χρήση εισάγονται τα ζώα ή τα προϊόντα. (Μόνο οι υφιστάμενες δυνατότητες εμφανίζονται πάνω σε κάθε πιστοποιητικό).
      Εκτροφή: για τα ζώα εκτροφής και αναπαραγωγής.
      Πάχυνση: αφορά αποκλειστικά τα αιγοπρόβατα, τα βοοειδή και τους χοίρους.
      Σφαγή: για τα ζώα που προορίζονται για σφαγείο.
      Καραντίνα: αναφέρεται στην απόφαση 2000/666/ΕΚ όσον αφορά τα πτηνά, στην οδηγία 92/65/ΕΟΚ όσον αφορά τα σαρκοφάγα, τα πρωτεύοντα και τις νυχτερίδες και στην οδηγία 2006/88/ΕΚ του Συμβουλίου για τα ζώα υδατοκαλλιέργειας.
      Εγκεκριμένος φορέας: οργανισμός, ινστιτούτο ή κέντρο με επίσημη έγκριση σύμφωνα με την οδηγία 92/65/ΕΟΚ.
      Αποθήκη σπέρματος/εμβρύων: αφορά αποκλειστικά το σπέρμα, τα ωάρια και τα έμβρυα.
      Καταχωρισμένα ιπποειδή: σύμφωνα με την οδηγία 90/426/ΕΚ.
      Ανασύσταση των θηραμάτων: αφορά αποκλειστικά τα θηράματα με σκοπό την ανασύσταση των αποθεμάτων και τα ψάρια με σκοπό τον εμπλουτισμό των εγκαταστάσεων ψυχαγωγικής αλιείας.
      Ζώα συντροφιάς: είδη ζώων που περιλαμβάνονται στο παράρτημα Ι του κανονισμού (ΕΚ) αριθ. 998/2003 και αποτελούν αντικείμενο εμπορικών συναλλαγών.
      Τσίρκα/εκθέσεις: αφορά τα τσίρκα και τα ζώα για διαγωνισμούς, καθώς και τα υδρόβια ζώα που προορίζονται για ενυδρεία.
      Επανεμβάπτιση: αφορά αποκλειστικά τα προϊόντα υδατοκαλλιέργειας.
      Κατανάλωση από τον άνθρωπο: αφορά αποκλειστικά τα προϊόντα που προορίζονται για κατανάλωση από τον άνθρωπο και για τα οποία απαιτείται υγειονομικό πιστοποιητικό σύμφωνα με τη νομοθεσία.
      Ζωοτροφές: αφορά αποκλειστικά τα προϊόντα που προορίζονται για τη διατροφή των ζώων και τα οποία καλύπτονται από τον κανονισμό 1774/2002 του Ευρωπαϊκού Κοινοβουλίου και του Συμβουλίου.
      Περαιτέρω διαδικασία: αφορά αποκλειστικά τα προϊόντα ή τα ζώα που θα υποβληθούν σε κάποια διαδικασία πριν από τη διάθεσή τους στην αγορά.
      Τεχνική χρήση: προϊόντα που δεν προσφέρονται για κατανάλωση από τον άνθρωπο ή τα ζώα, όπως ορίζονται στον τροποποιημένο κανονισμό 1774/2002 του Ευρωπαϊκού Κοινοβουλίου και του Συμβουλίου.
      Λοιπά: προορίζεται για σκοπούς που δεν καλύπτονται από την παρούσα ταξινόμηση.
      Τμήμα I.26.
      Διαμετακόμιση σε τρίτη χώρα μέσω της ΕΕ: αφορά αποκλειστικά τη διαμετακόμιση μέσα από την ΕΕ ή τον ΕΟΧ προϊόντων ζωικής προέλευσης τα οποία προέρχονται από τρίτη χώρα και προορίζονται για τρίτη χώρα: να αναφέρετε το όνομα και τον κωδικό ISO της τρίτης χώρας προορισμού. (Το τμήμα αυτό αφορά τα πιστοποιητικά για διαμετακόμιση και αποθήκευση, συμπεριλαμβανομένης της αποθήκευσης για τους προμηθευτές πλοίου).
      Τμήμα I.27.
      Για εισαγωγή ή προσωρινή είσοδο στην ΕΕ: (Το τμήμα αυτό αφορά τα πιστοποιητικά εισαγωγής και εισόδου)
      Οριστική εισαγωγή: αυτή η δυνατότητα εμφανίζεται αποκλειστικά στο πλαίσιο της εισόδου ζωικών ειδών για τα οποία υπάρχει επίσης έγκριση επανεισόδου ή προσωρινής εισδοχής (π.χ. εγγεγραμμένων ιπποειδών).
      Επανείσοδος: η δυνατότητα αυτή εμφανίζεται αποκλειστικά στο πλαίσιο της εισόδου ζωικών ειδών για τα οποία υπάρχει έγκριση επανεισόδου [π.χ. εγγεγραμμένοι ίπποι που προορίζονται για ιπποδρομίες, διαγωνισμούς και πολιτιστικές εκδηλώσεις ύστερα από προσωρινή εξαγωγή (απόφαση 93/195/ΕΟΚ της Επιτροπής)]
      Προσωρινή εισδοχή: η δυνατότητα αυτή εμφανίζεται αποκλειστικά στο πλαίσιο της εισόδου ζωικών ειδών για τα οποία υπάρχει έγκριση προσωρινής εισδοχής (π.χ. εγγεγραμμένοι ίπποι για περίοδο 90 ημερών κατ’ ανώτατο όριο).
      Τμήμα I.28.
      Ταυτοποίηση των εμπορευμάτων: να αναφέρετε τις ειδικές απαιτήσεις για τα συγκεκριμένα είδη ζώων και τη φύση των προϊόντων. Τα στοιχεία που περιέχονται στον κατωτέρω εξαντλητικό κατάλογο, και τα οποία είναι δυνατόν να απαιτηθούν, προσδιορίζονται σαφώς σε κάθε πιστοποιητικό.
      Για τα ζώντα ζώα: είδος (επιστημονική ονομασία), ράτσα/κατηγορία, σύστημα ταυτοποίησης, αριθμός ταυτοποίησης, ηλικία, φύλο, αριθμός, δοκιμή.
      Για το σπέρμα, τα έμβρυα, τα ωάρια: είδος (επιστημονική ονομασία), ράτσα/κατηγορία, σήμα αναγνώρισης, ημερομηνία συλλογής, αριθμός έγκρισης του κέντρου/ομάδας, ταυτότητα του δότη, ποσότητα.
      Για τα προϊόντα: είδος (επιστημονική ονομασία), φύση του προϊόντος, είδος επεξεργασίας, αριθμός έγκρισης των εγκαταστάσεων (σφαγείο, μονάδα τεμαχισμού/μονάδα μεταποίησης, ψυκτική αποθήκη), αριθμός παρτίδας, αριθμός μονάδων συσκευασίας, καθαρό βάρος.
      Μέρος II —   Πιστοποίηση
      Τμήμα II.
      Υγειονομικές πληροφορίες: συμπληρώστε αυτό το μέρος σύμφωνα με την ισχύουσα νομοθεσία.
      Τμήμα ΙΙ.a.
      Αριθμός αναφοράς: βλέπε τμήμα Ι.2.
      Τμήμα ΙΙ.b.
      Αριθμός αναφοράς TRACES: βλέπε τμήμα Ι.2.a.
      Επίσημος κτηνίατρος: να αναφέρετε το ονοματεπώνυμο, την ειδικότητα και τον τίτλο του καθώς και την ημερομηνία υπογραφής. Στις περιπτώσεις που προβλέπονται από την ισχύουσα νομοθεσία, ο επιθεωρητής κτηνίατρος μπορεί να αντικαθίσταται από τον επίσημο κτηνίατρο.
   
   
      ΠΑΡΑΡΤΗΜΑ II
      Κατάλογος νομοθετικών πράξεων για τα κτηνιατρικά και υγειονομικά πιστοποιητικά
      
                   
               
               
                  Παραρτήματα Ι, ΙΙ και ΙΙΙ της απόφασης 79/542/ΕΟΚ του Συμβουλίου, της 21ης Δεκεμβρίου 1976, για την κατάρτιση καταλόγου τρίτων χωρών ή περιοχών τρίτων χωρών, καθώς και για τον καθορισμό όρων όσον αφορά την υγεία των ζώων και τη δημόσια υγεία, για την εισαγωγή στην Κοινότητα ορισμένων ζώντων ζώων και του νωπού κρέατος αυτών (1).
               
            
                   
               
               
                  Παράρτημα ΙΙ της απόφασης 92/260/ΕΟΚ της Επιτροπής, της 10ης Απριλίου 1992, σχετικά με τους υγειονομικούς όρους και την υγειονομική πιστοποίηση που απαιτούνται για την προσωρινή αποδοχή καταχωρημένων ίππων (2).
               
            
                   
               
               
                  Παραρτήματα ΙΙ και IV έως ΙΧ της απόφασης 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (3).
               
            
                   
               
               
                  Παραρτήματα Ι και ΙΙ της απόφασης 93/196/ΕΟΚ της Επιτροπής, της 5ης Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την εισαγωγή ιπποειδών προς σφαγή (4).
               
            
                   
               
               
                  Παράρτημα ΙΙ της απόφασης 93/197/ΕΟΚ της Επιτροπής, της 5ης Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για την αναπαραγωγή και κρεατοπαραγωγή (5).
               
            
                   
               
               
                  Παράρτημα της απόφασης 95/328/ΕΚ της Επιτροπής, της 25ης Ιουλίου 1995, για τη θέσπιση της υγειονομικής πιστοποίησης των αλιευτικών προϊόντων προέλευσης τρίτων χωρών που δεν καλύπτονται ακόμα από μία ειδική απόφαση (6).
               
            
                   
               
               
                  Παραρτήματα Ι και ΙΙ της απόφασης 96/333/ΕΚ της Επιτροπής, της 3ης Μαΐου 1996, για την υγειονομική πιστοποίηση των ζωντανών δίθυρων μαλακίων, εχινόδερμων, χιτωνοφόρων και θαλάσσιων γαστερόποδων προέλευσης τρίτων χωρών που δεν διέπονται από ειδική απόφαση (7).
               
            
                   
               
               
                  Παράρτημα της απόφασης 96/539/ΕΚ της Επιτροπής, της 4ης Σεπτεμβρίου 1996, περί προϋποθέσεων υγείας των ζώων και κτηνιατρικής πιστοποίησης για εισαγωγές στην Κοινότητα σπέρματος ιπποειδών (8).
               
            
                   
               
               
                  Παράρτημα της απόφασης 96/540/ΕΚ της Επιτροπής, της 4ης Σεπτεμβρίου 1996, περί προϋποθέσεων υγείας των ζώων και κτηνιατρικής πιστοποίησης για εισαγωγές στην Ευρωπαϊκή Κοινότητα ωαρίων και εμβρύων ιπποειδών (9).
               
            
                   
               
               
                  Παραρτήματα ΙΙ και ΙΙΙ της απόφασης 2000/572/ΕΚ της Επιτροπής, της 8ης Σεπτεμβρίου 2000, για τον καθορισμό των όρων όσον αφορά την υγεία των ζώων και τη δημόσια υγεία καθώς και την κτηνιατρική πιστοποίηση για την εισαγωγή κιμάδων και παρασκευασμάτων κρέατος προερχομένων από τρίτες χώρες (10).
               
            
                   
               
               
                  Παράρτημα ΙΙΙ της απόφασης 2000/585/ΕΚ της Επιτροπής, της 7ης Σεπτεμβρίου 2000, για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή κρέατος κουνελιών και ορισμένων άγριων και εκτρεφόμενων θηραμάτων, και για τον καθορισμό των όρων υγείας των ζώων και δημόσιας υγείας καθώς και κτηνιατρικής πιστοποίησης για τις εισαγωγές αυτές (11).
               
            
                   
               
               
                  Παράρτημα Α της απόφασης 2000/666/ΕΚ της Επιτροπής, της 16ης Οκτωβρίου 2000, για καθορισμό των υγειονομικών όρων και των όρων κτηνιατρικής πιστοποίησης για εισαγωγή πτηνών άλλων πλην των πουλερικών και για καθορισμό των συνθηκών της περιόδου απομόνωσης (καραντίνας) (12).
               
            
                   
               
               
                  Παραρτήματα ΙΙΙ και IV της απόφασης 2002/613/ΕΚ της Επιτροπής, της 19ης Ιουλίου 2002, για τη θέσπιση των όρων εισαγωγής σπέρματος εκτρεφόμενων χοίρων (13).
               
            
                   
               
               
                  Παραρτήματα ΙΙ έως V της απόφασης της Επιτροπής, της 24ης Ιανουαρίου 2003, σχετικά με τα πιστοποιητικά υγείας για την εισαγωγή ορισμένων ζωντανών ζώων και ζωικών προϊόντων από τη Νέα Ζηλανδία (14).
               
            
                   
               
               
                  Παραρτήματα ΙΑ και ΙΒ της απόφασης 2003/779/ΕΚ της Επιτροπής, της 31ης Οκτωβρίου 2003, για τον καθορισμό υγεινομικών προϋποθέσεων και κτηνιατρικού πιστοποιητικού κατά τις εισαγωγές ζωικών εντέρων από τρίτες χώρες (15).
               
            
                   
               
               
                  Παράρτημα ΙΙ της απόφασης 2003/804/ΕΚ της Επιτροπής, της 14ης Νοεμβρίου 2003, για τον καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές μαλακίων, αυγών και γαμετών τους, με σκοπό την περαιτέρω ανάπτυξη, αύξηση, μετεγκατάσταση ή κατανάλωσή τους από τον άνθρωπο (16).
               
            
                   
               
               
                  Παραρτήματα ΙΙ, IV και V της απόφασης 2003/858/ΕΚ της Επιτροπής, της 21ης Νοεμβρίου 2003, σχετικά με τον καθορισμό των όρων υγειονομικού ελέγχου και των απαιτήσεων πιστοποίησης για τις εισαγωγές ζώντων ψαριών, των αυγών και των γαμετών τους που προορίζονται για καλλιέργεια και ζώντων ψαριών υδατοκαλλιέργειας και των προϊόντων τους που προορίζονται για ανθρώπινη κατανάλωση (17).
               
            
                   
               
               
                  Παραρτήματα Α και Β της απόφασης 2003/863/ΕΚ της Επιτροπής, της 2ας Δεκεμβρίου 2003, σχετικά με τα υγειονομικά πιστοποιητικά για την εισαγωγή ζωικών προϊόντων από τις Ηνωμένες Πολιτείες της Αμερικής (18).
               
            
                   
               
               
                  Παραρτήματα Ι και ΙΙ της απόφασης 2003/881/ΕΚ της Επιτροπής, της 11ης Δεκεμβρίου 2003, όσον αφορά τους όρους υγειονομικού ελέγχου και πιστοποίησης για τις εισαγωγές μελισσών (Apis mellifera και Bombus spp.) από ορισμένες τρίτες χώρες και για την κατάργηση της απόφασης 2000/462/ΕΚ της Επιτροπής (19).
               
            
                   
               
               
                  Παράρτημα ΙΙΙ της απόφασης 2004/407/ΕΚ της Επιτροπής, της 26ης Απριλίου 2004, για μεταβατικούς κανόνες υγιεινής και πιστοποίησης σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου όσον αφορά την εισαγωγή φωτογραφικής ζελατίνης από τρίτες χώρες (20).
               
            
                   
               
               
                  Παράρτημα ΙΙ της απόφασης 2004/438/ΕΚ της Επιτροπής, της 29ης Απριλίου 2004, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Κοινότητα θερμικά επεξεργασμένου γάλακτος, προϊόντων με βάση το γάλα και νωπού γάλακτος που προορίζονται για ανθρώπινη κατανάλωση (21).
               
            
                   
               
               
                  Παράρτημα της απόφασης 2004/595/ΕΚ της Επιτροπής, της 29ης Ιουλίου 2004, για την καθιέρωση πρότυπου πιστοποιητικού υγείας σκύλων, γατών και κουναβιών για την εισαγωγή για εμπορικούς σκοπούς στην Κοινότητα (22).
               
            
                   
               
               
                  Παράρτημα ΙΙ της απόφασης 2004/639/ΕΚ της Επιτροπής, της 6ης Σεπτεμβρίου 2004, για τη θέσπιση των όρων εισαγωγής σπέρματος βοοειδών (23).
               
            
                   
               
               
                  Παραρτήματα ΙΙ έως V της απόφασης 2006/168/ΕΚ της Επιτροπής, της 4ης Ιανουαρίου 2006, για τον καθορισμό των υγειονομικών όρων και των απαιτήσεων σχετικά με την έκδοση κτηνιατρικών πιστοποιητικών για τις εισαγωγές εμβρύων βοοειδών στην Κοινότητα και για την κατάργηση της απόφασης 2005/217/ΕΚ (24).
               
            
         (1)  ΕΕ L 146 της 14.6.1979, σ. 15. Απόφαση όπως τροποποιήθηκε τελευταία με τον κανονισμό (ΕΚ) αριθ. 1791/2006.
      
         (2)  ΕΕ L 130 της 15.5.1992, σ. 67. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006 (ΕΕ L 362 της 20.12.2006, σ. 1).
      
         (3)  ΕΕ L 86 της 6.4.1993, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.
      
         (4)  ΕΕ L 86 της 6.4.1993, σ. 7. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.
      
         (5)  ΕΕ L 86 της 6.4.1993, σ. 16. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.
      
         (6)  ΕΕ L 191 της 12.8.1995, σ. 32. Απόφαση όπως τροποποιήθηκε τελευταία με την απόφαση 2004/109/ΕΚ (ΕΕ L 32 της 5.2.2004, σ. 17).
      
         (7)  ΕΕ L 127 της 25.5.1996, σ. 33. Απόφαση όπως τροποποιήθηκε τελευταία με την απόφαση 2004/119/ΕΚ (ΕΕ L 36 της 7.2.2004, σ. 56).
      
         (8)  ΕΕ L 230 της 11.9.1996, σ. 23. Απόφαση όπως τροποποιήθηκε με την απόφαση 2000/284/ΕΚ (ΕΕ L 94 της 14.4.2000, σ. 35).
      
         (9)  ΕΕ L 230 της 11.9.1996, σ. 28. Απόφαση όπως τροποποιήθηκε με την απόφαση 2000/284/ΕΚ.
      
         (10)  ΕΕ L 240 της 23.9.2000, σ. 19. Απόφαση όπως τροποποιήθηκε τελευταία με την απόφαση 2004/437/ΕΚ (ΕΕ L 154 της 30.4.2004, σ. 65· διορθωτικό στην ΕΕ L 189 της 27.5.2004, σ. 52).
      
         (11)  ΕΕ L 251 της 6.10.2000, σ. 1. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.
      
         (12)  ΕΕ L 278 της 31.10.2000, σ. 26. Απόφαση όπως τροποποιήθηκε τελευταία με την απόφαση 2002/279/ΕΚ (ΕΕ L 99 της 16.4.2002, σ. 17).
      
         (13)  ΕΕ L 196 της 25.7.2002, σ. 45. Απόφαση όπως τροποποιήθηκε τελευταία με την απόφαση 2006/855/ΕΚ (ΕΕ L 7 της 12.1.2007, σ. 28).
      
         (14)  ΕΕ L 22 της 25.1.2003, σ. 38. Απόφαση όπως τροποποιήθηκε τελευταία με την απόφαση 2006/855/ΕΚ (ΕΕ L 338 της 5.12.2006, σ. 45).
      
         (15)  ΕΕ L 285 της 1.11.2003, σ. 38. Απόφαση όπως τροποποιήθηκε με την απόφαση 2004/414/ΕΚ (ΕΕ L 151 της 30.4.2004, σ. 65· διορθωτικό στην ΕΕ L 208 της 10.6.2004, σ. 56).
      
         (16)  ΕΕ L 302 της 20.11.2003, σ. 22. Απόφαση όπως τροποποιήθηκε τελευταία με την απόφαση 2007/158/ΕΚ (ΕΕ L 68 της 8.3.2007, σ. 10).
      
         (17)  ΕΕ L 324 της 11.12.2003, σ. 37. Απόφαση όπως τροποποιήθηκε τελευταία με την απόφαση 2007/158/ΕΚ.
      
         (18)  ΕΕ L 325 της 12.12.2003, σ. 46.
      
         (19)  ΕΕ L 328 της 17.12.2003, σ. 26. Απόφαση όπως τροποποιήθηκε με την απόφαση 2005/60/ΕΚ (ΕΕ L 25 της 28.1.2005, σ. 64).
      
         (20)  ΕΕ L 151 της 30.4.2004, σ. 11. Απόφαση όπως τροποποιήθηκε με την απόφαση 2006/311/ΕΚ (ΕΕ L 115 της 28.4.2006, σ. 40).
      
         (21)  ΕΕ L 154 της 30.4.2004, σ. 73· διορθωτικό στην ΕΕ L 189 της 27.5.2004, σ. 57. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.
      
         (22)  ΕΕ L 266 της 13.8.2004, σ. 11.
      
         (23)  ΕΕ L 292 της 15.9.2004, σ. 21. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.
      
         (24)  ΕΕ L 57 της 28.2.2006, σ. 19. Απόφαση όπως τροποποιήθηκε τελευταία με τον κανονισμό (ΕΚ) αριθ. 1792/2006.